Гэты ж грамадзянін “засвяціўся” і на іншых справах. Прычым, далёка не хадзіў – краў у суседзяў. Так, у дачным доме жыхара Наваполацка ў Лутава Сяльцы прыхапіў дзве каністры з адпрацаваным маслам. Непадалёк разбагацеў на кампрэсар ад халадзільніка, алюмініевы посуд і медную абмотку ад тэлевізара – урон, які пацярпеў гаспадар маёмасці, склаў 120 рублёў. Не пагрэбаваў мужчына і дзіцячым веласіпедам, які знайшоў у двары чарговага дачнага дома ў населеным пункце. Праўда, на гэты раз дзейнічаў не адзін, а з таварышам. Аб’ектам увагі злодзеяў сталі таксама некалькі адрасоў ва Угрынках, дзе яны пажывіліся маразільнай камерай, рухавіком ад халадзільніка, курткай, посудам і іншымі рэчамі. Па ўсіх гэтых і некаторых іншых фактах абаім давядзецца па ўсёй жорсткасці адказаць перад законам.